JUMAL KÕNELEB
Oleme rääkinud juba mitmes saates palvevastustest.
Mulle palvevastused meeldivad. On imeline teada,
et Jumala poole võib pöörduda teades, et Ta kuuleb.
Apostel Johannes julges uskuda, et iga kord, kui ta palub Jumalalt
midagi Tema tahte kohaselt, siis Jumal kuuleb.
Ja kui Ta juba kuuleb,
siis Johannese sõnul võib juba teada, et tal on see, mida ta on palunud.
Päris tugev usk.
Selline on meie Jumal.
Taeva Jumal tahab vastata meie palvetele.
Ometi on mitmeil see kogemus,
et vahel saab vastuseid ja vahel mitte.
Meie kogemused loovad Jumalast sellise pildi,
et Jumal mängib justkui mingit ruletti kellele anda vastust ja kellele mitte.
Jumalalst ja palvetamisest saab justkui loterii.
Proovime seda ja proovime teist.
Jumala Sõna meile sellist pilti Jumalast ei anna.
Jeesus ei olnud selline.
Igaüks, kes pöördus Jeesuse poole, sai palvevastuse. Viimne kui üks.
Jeesus on Jumala pilt, Ta tuli näitama, milline Isa on.
Kui pöördud Isa poole, siis Ta on täpselt samasugune.
Jeesus isegi ütles,
et kui me "heade inimestena" tahame anda oma lastele head,
kui palju enam siis Taevaisa tahab anda head neile,
kes seda Temalt paluvad.
Mis on siis mäda? Miks vahel saab palvevastuseid ja vahel mitte?
Muidugi on asjatu oodata palvevastuseid siis,
kui meie palve on vastuolus Jumala tahtega.
Kui palud Jumalalt enesele naabrinaist, siis seda sa ei saa.
Tõe huvides tuleb öelda, et minu puhul on asi selles,
et sageli palvetan ma asjade poolest, millesse mul pole õieti usku.
Sageli ongi see komistuskiviks.
Palvetame, aga juba järgmine mõte võib olla, et seda küll ei juhtu.
Kui olen näiteks uut autot palunud ja kohe järgmine mõte on,
et ju ma ikka peaks vana ära remontima ja polegi uut vaja,
kas siis on ime, kui palvevastust ei tule?
Mis siin aitaks? See on ju hirmus.
Ma ei mõista, kuidas siis üldse saada Jumalalt abi,
kui see on selline täppisteadus?
Kuidas ma võiksin uskuda nii, et ma ei kõhkleks omas südames?
Usk on tõesti Taeva valuuta.
Usk on valuuta, millega ei saa neid asju osta,
aga mille kaudu taevas olevad asjad tulevad sinu ja minu sülle.
Usu kaudu.
See on nagu uks, värav taevase ja maise vahel.
Usk avab minu südameukse vastu võtma head Taevaisalt.
Heebrealastele 11:6 "Aga ilma usuta on võimatu olla meelepärane,
sest kes tuleb Jumala juurde, peab uskuma, et tema on olemas
ja et ta annab palga neile, kes teda otsivad."
Jumal jälle julgustab meid. Kui me otsime Teda,
peame vaid uskuma, et Ta on olemas ja annab palga.
Tasub uskuda ja otsida!
Võid küsida, et miks peab alati uskuma,
aga see on valuuta, mille läbi asjad toimivad.
Jeesus tahab üheselt meid julgustada uskuma,
et kui otsime, siis me leiame, kui palume, siis saame.
Jeesus ütles lausa, et paluge mida iganes. Mida iganes te palute,
uskuge, et te saate selle ja see saabki teile.
Need on Jeesuse sõnad. Selline on meie Jumal.
Küsisid, mis saab siis, kui kahtled? See on väga hea küsimus.
Mida teha, kui on kahtlusi. Pean nentima, et mina kahtlen vahel.
Ma võiks rääkida, mida ma sellel nädalal olen teinud.
Mul oli südames paanika seoses ühe asjaga
meie pere toimetuleku osas.
Kuigi ma palvetasin ja anusin, oli südamevärin ometi pidev.
Kuidas me hakkama saame ja mis sellest asjast saab?
Siis mul tuli meelde,
et see Joy Cederzreuz ju jutlustab telekas,
et usk tuleb kuulmisest.
Äkki ma olen olnud jälle veidi laisk Jumala Sõna lugemises.
Mulle meeldib palvetada.
Mõnikord ma muudkui palvetan ja palvetan nii palju,
et unustan, et tuleks ka täita end Jumala Sõnaga.
Siis mulle meenus üks asi teise järel ja ma hakkasin lugema.
Kõigepealt meenus Filiplastel 4:19 Vaatasin seda korralikult.
"Küll mu Jumal täidab kõik teie vajadused oma rikkust mööda"
See sõna tuleb mu silme ette. Meenub, et Ta on rikas Isa.
Ma ei pea muretsema. Ta täidab oma rikkust mööda. Ta täidab.
See tähendab, et Ta täidab, mitte ei anna ainult kuivikut
ja ikka on kõht tühi. Ei!
Ta ütleb, et Ta täidab mu vajadused oma rikkust mööda. Imeline!
Juba see aitas.
Siis meenus Psalm 23 "Issand on mu karjane"
Õige jah! Ta on minu karjane. Imeline!
Karjane on see, kes vastutab lammaste eest.
Mina olen lammas ja Tema on karjane.
Tema on siis palju targem kui mina.
Tema on minu karjane ja mul pole millestki puudust.
Ta on nii hea, et mul pole millestki puudust.
Rõõm hakkas taas pulbitsema mu sees.
Võtsin järgmise kirjakoha. 2 Korintlastele 9:8
"Jumal on vägev andma teile kogu armu rikkalikult,
et teil ikka oleks kõike küllaldaselt"
Siin on kirjas "alati kõike", ma ei pea siis ju muretsema.
Kui olin umbes viis kirjakohta lugenud, laskus mu südamele täielik rahu.
Korraga istusin seal ja kogu mu mure oli läinud.
Ma ei muretsenud, olin rahulik ja rahulolev ja mu süda teadis,
et mul pole häda midagi. Selline süda pole kaksipidi mõtlev.
Selline süda ei kõhkle, selline süda tunneb end hästi.
Süda tunneb end turvaliselt
ja palvevastused on justkui kõrvalise tähtsusega.
Need on südame turvalisuse vili.
Nii see toimib. - Sinu usk tuli siis kuulmisest.
See lihtsalt sündis Jumala Sõnast.
Ka mina lähen murede ja kahtluste korral Jumala Sõna juurde,
jooksen Jumala juurde, nii kuis jõuan.
Jumala Sõna ütleb Jakoobuse kirjas, et ülalt pärinev tarkus ei kahtle.
Jumalalt tulev tarkus ei kahtle.
Kui Jumal räägib Sinu ja minu südameisse oma Sõna kaudu,
siis see loob usku, sest Tema ei kõhkle.
Sageli, kui mul on palvetades väike kahtlus,
siis lähen Sõna juurde ja palvetan:
"Püha Vaim, räägi minuga oma Sõna kaudu!"
Kui Püha Vaim teeb Sõna elavaks, siis voolab ülevalt tulev tarkus,
mis alati sisaldab eneses usku.
Sageli Püha Vaim ütleb mulle,
kui ma ei saa võtta Piiblit -
olen näiteks linnas ja pöördun vaimus Issanda poole:
"Isa, mida Sina selle kohta ütled?"
Ja sageli Ta ütleb vaid: "Ära muretse!" või "Ära karda!"
Kui Tema seda ütleb,
siis see on usku täis ja hirm ning mure lihtsalt sulavad ära.
Ma tean siis veendunult, et kõik saab korda.
Pole vaja usu pärast muretseda. Seda saab Jumalalt juurde.
Tema Sõnas on seda piisavalt. Nii palju, kui me vajame.
Kui jaksad seda otsida, uurida ja süüa,
siis seda võib leida kuitahes palju.
Elu muutub rahulikuks, stressivabaks ja heaks.
Tänapäeval pole vaja isegi Piiblit kaasas kanda.
On audiopiibleid, netipiibleid.
Mobiili peale saab laadida MP3 vormis usku julgustavat Jumala Sõna.
Kõrvaklapid pähe ja paari tunni pärast on usk tugevam.
See aitab imeliselt. Ahistus kaob.
Ja palvevastuseid voolab vastavalt sellele, mida me vajame.
Ei pea masenduma märgates, et usu tase pole piisavalt kõrge.
Pole vaja ka jääda selle üle mõtlema ja muretsema.
Tuleb haarata kinni Jumala Sõnast, nagu Joy ütles,
lugeda, kuulata või kuidas iganes. Kuni su usk tõuseb.
Jumal tahab meid üheselt julgustada uskuma, et Ta alati kuuleb
ja tahab vastata. Punkt.
Piiblis ei ole öeldud, et Issand võib-olla vastab,
kui on juhuslikult heas tujus. Sellist kirjakohta Piiblis ei ole.
Sageli ei tule palvetades vastust koheselt.
Siis vajame midagi. Mida me siis vajame?
Ma annan teile nüüd mõned head kirjakohad,
mis on olnud tõesti nagu nöör, millega olen elu küljes kinni
ja ankur, mis halvas olukorras peab mind kindlalt usus,
et ma ei annaks alla.
Kuulake mida ingel või isegi Issand räägib Taanieli 10:12
"Ja ta ütles mulle: Ära karda, Taaniel (või Joy),
sest esimesest päevast peale, kui sa andsid oma südame,
et mõista ja olla alandlik oma Jumala ees,"
Kohe esimesest päevast peale, millal Sa palvetasid;
kohe esimesel korral, kui pöördusid Jumala poole,
hüüdsid ja palusid abi;
kohe esimesel korral "võeti su sõnu kuulda;"
Ta kuulis juba esimesel korral - isegi, kui oleks juba 10 aastat möödas,
Ta kuulis seda juba siis.
"Ja ma olen tulnud su sõnade pärast!" Ingel on tulnud.
Viimaks ometi tuli ingel Taanieli sõnade tõttu!
Pärsia kuningriigi kaitseingel
pani mulle vastu kakskümmend üks päeva;
aga vaata, Miikael, üks peainglitest,
tuli mulle appi ja ma jäin sinna, Pärsia kuningate kaitseingli juurde
ja tulin sulle õpetama seda..."
Ingel tuli. Kui Taaniel palvetas ja Issandalt abi palus,
kuuleb Issand kohe esimesel korral. Ta saadab ingli,
aga Taevaavarustes seisab Pärsia kuningriigi kaitseingel
ja paneb talle vastu.
Mõnikord me ei tea, miks vastus viibib.
Me ei tea, mis seisab minu palve ja Jumala saadetud ingli vahel
või mis taevaavarustes juhtub. Me ei tea ega peagi teadma.
Me peame teadma, et juba esimesel korral Ta kuulis
ja meie sõnade pärast
st. kui Taaniel ei andnud alla, siis ingel pääses tulema.
Läks aega 21 päeva, aga ingel tuli.
Ei tohi alla anda!
Ei saa alla anda ega mõelda, et Jumal ei kuulnud,
kui vastus ei ole veel tulnud. Jumal kuulis.
Piibel räägib kirjas Heebrealastele nii mitmest usukangelasest,
kes seisid usus kindlalt.
Näiteks Aabraham, kes sai lubaduse Iisaki kohta
ja oli ise Saaraga juba võimetu lastesaamiseks.
Ometi ta seisis usus aastast aastasse,
dekaadist teise ja uskus siiski
ning ta sai vastuse.
1Moosese 32:24 on koht, mis on abiks.
Jaakob oli minemas tagasi venna juurde, keda ta oli petnud.
Nüüd ta läheb perega tagasi pärast mitmeid aastaid
ja Eesav on talle vastu tulemas.
Eesavil on 400 sõdurit kaasas ja Jaakob kardab kättemaksu.
Nüüd ta tapab mu naised ja lapsed, mõtleb Jaakob.
Ta läheb üksi teisele poole jõge.
"Siis heitles üks mees temaga, kuni hakkas koitma.
Aga kui see nägi, et ta ei saanud võimust tema üle,
siis ta lõi tema puusaliigest;
ja Jaakobi puusaliiges nihkus paigast, kui ta heitles temaga.
Ja mees ütles: Lase mind lahti, sest juba koidab!”
Oli see nüüd ingel või Issand ise?
Jaakob vastas:
Ei ma lase sind mitte, kui sa mind ei õnnista!”
On alles julgesti öeldud! Jaakob ütleb:
"Ma ei lase sind mitte, kui sa mind ei õnnista!"
Kui palvetad tervise eest ja tundub, et haigus ei lähe ära
ja palvetad ja palvetad ega tervene, siis meenuta seda kirjakohta:
"Issand, ma ei lase sind enne, kui sa mind õnnistad!"
"Kui Jaakob tegi nii, siis teen ka mina.
Ma ei lase enne lahti, kui olen terve! Ma ei lase lahti!
Ma ei lase sellest palvevastusest mitte mingi hinna eest lahti enne,
kui sa õnnistad!"
Mõnikord on vaja sellist jonnakust ja põikpäisust. - Seda sul on, Joy.
Issand on seda teinud, see on olnud sundolukord.
Aga sellest on abi.
Ka mina tahan olla samasugune selles,
et kui leian Jumala Sõnast mingi lubaduse,
siis ma hoian sellest kinni.
Paistku, kuidas paistab ja tundugu, kuidas tundub.
Kui Jumal on midagi lubanud, siis Ta on lubanud.
Ma ei võitle Tema vastu, ega sunni Teda,
vaid me võitleme vaenlase vastu.
Olgu ta siis Pärsia kaitseingli või kelle tahes kujul.
Võitleme olukorra vastu.
Oled kindlasti sageli märganud, et arvete virn räägib meiega.
Haigused räägivad valu kaudu.
Need asjad räägivad meiega mitmel moel,
aga me peame neile vastu rääkima.
Peame Jumala lubadusest kinni pidama.
Kui Jumal on midagi lubanud, siis Ta on seda lubanud.
Kui ma selle esimest korda Jumala Sõnast leidsin,
et Jumala õnnistus on minu üle, siis halleluuja!
Värske uudis! Ma ei ole neetud, vaid olen õnnistatud!
Olen sellest küünte ja hammastega kinni hoidnud
ja see on tulnud minu elus nähtavale.
Ometi pean ma ka tänasel päeval
sellest küünte ja hammastega kinni hoidma.
Jumala õnnistus toimib ka täna Jeesuse nimel!
Ja siis see toimibki.
Loen veel ühe julgustava koha Piiblist. Luuka 18:1
"Jeesus rääkis neile tähendamissõna selle kohta,
et nad peavad ikka palvetama ega tohi tüdida:
Ühes linnas oli kohtunik,
kes ei kartnud Jumalat ega häbenenud inimesi.
(See polnud üldse mingi usklik kohtunik.)
Samas linnas oli ka lesknaine, kes käis aina tema juures
ja rääkis: Kaitse mu õigust mu vastase vastu!”
Ja tükk aega kohtunik ei tahtnud. Aga pärast ta mõtles endamisi:
Ehk ma küll ei karda Jumalat ega häbene inimesi,
ometigi, kuna see lesk mind tüütab", - NB! Jeesus räägib seda lugu! -
"ometigi, kuna see lesk mind tüütab, muretsen ma talle õiguse,
et ta oma lõputu käimisega mind ära ei piinaks.””
Issand ütleb, et kuna see lesk käib kohtunikule närvidele,
siis ta aitab.
Aga Issand ütles: Te kuulete, mida see ülekohtune kohtunik ütleb!
Kas siis Jumal ei peaks muretsema õigust oma äravalituile,
kes tema poole kisendavad päevad ja ööd,
kas ta peaks viivitama neid aidates?
Ma ütlen teile, küll ta muretseb neile peatselt õiguse!"
Ta muretseb sulle õiguse ja toob peagi abi!
"Ometi, kui Inimese Poeg tuleb, kas ta leiab usku maa pealt?”
Küll Ta leiab! Ta leiab meid. Meie oleme need, kes usuvad.
Me oleme need, kes muudkui näägutavad olukordadele.
Ära nääguta olukordade üle, vaid nääguta ja nuhtle olukordi.
Meie pole mingid imelised usukangelased.
Tahame vaid öelda, nagu varemgi oleme öelnud,
et meie usu allikas on Jumal ise.
Oleme omad pisarad valanud ja pidanud kannatama valu,
aga alati, kui läheme Jumala juurde, siis Ta iga kord julgustab ja tõstab.
Kord korra järel virgutab ja annab lootust.
Tema on see, kes jaksab alati innustada, tõsta ja anda lootust.
Kui me ei anna järele, siis Ta alati teebki seda.
Kui me seda korduvalt märkame, et usujõusaalis,
kus olukorrad lausa kisendavad ja me peame haarama Jumala Sõnast
ning pingutama ja võitlema,
siis olukorrad muutuvad ja vastused tulevad.
Kui seda korduvalt kogeda, siis usk muutub kindlaks.
See on nagu jõusaal.
Mõnikord tahaks istuda teleri ette ja trenni mitte teha.
Aga siis usk ei kasva.
Tahaksin öelda veel ühte asja haigustega seoses.
Tähtis on mõista seda,
et kuigi me palvetame ja Issand on meiega ning aitab meid,
siis ometi tuleb meeles pidada, et Jumal kasutab ka arste.
Pea seda meeles! Arstid on tõesti Jumala leiutatud.
Ta tahab igal moel meid tervendada.
See, et me palvetame ja otsime Piiblist tervendamiskirjakohti,
ei tähenda, et ei tohiks minna arsti juurde. Mitte seda.
Mine muidugi haigeks jäädes arsti juurde
ja võta vastu kogu abi,
võta rohtu ja ära lõpeta seda ilma arsti loata.
Kui Jumal teeb sind terveks, siis märkab seda ka arst.
Me ei pea ravimeid ära viskama,
enne kui arst tervenemist kinnitab ja selleks loa annab.
Palvetame.
Tänu, Taevaisa, et sinu lubadused on Jeesuses Kristuses "jah" ja "aamen".
Need kõik kuuluvad meile.
Tänu, Issand, et Sa julgustad meid üheselt uskuma,
et Sa oled tõeline Jumal, kes tahad meile veel paremat,
kui ükski inimene iial võiks meile soovida.
Tänu, Taevaisa, et Sa oled hea Jumal, kes tahad palvetele vastata.
Issand, anna meile kõigile vastupidavust ja jonnakust,
et me ei annaks alla.
Et me hoiaksime Sinu Sõnast leitud lubadustest kinni.
Issand, õnnista iga vaatajat ja tõsta ning julgusta just nüüd!
Igaühte, kes on rõhutud,
keda masendavad olud, tingimused või teiste sõnad.
Mis iganes sind rõhubki, ma kuulutan sulle praegu:
Tõuse ja tea, et Jumal on kuulnud Su palvet!
Jumal teab Su vajadusi ja Ta vastab Su appihüüle!
Tema on tugev ja turvaline kaitse hädade sees!
Ta teab sinu olukorda ja Ta vastab sulle!"
Tänu, Isa, et Sa teed seda. Jeesuse nimel. Aamen.
TV7 on oivaline telekanal. Minu meelest parim.
Sellepärast, et Jumal on selles töös kaasa löömas.
Mitte Jani ja Joy pärast. Jumal on ise siin tööd tegemas.
Tal on oma telekanal. Mõtle vaid.
Telekanal täis Jumala tarkust, abi ja eriti evangeeliumi.
Julgustan sind täna toetama TV7 tööd.
Hakka tänasest lausa ragulaarselt seda toetama.
Helista annetustelefoninumbril: 900 1777 (kõne hind Eestis 7)
või tee annetus ekraanile tulevail kontonumbreil.
Investeeri Jumalariiki ja sa saad omal ajal sealpoolsuses aarde.
Seda tasub teha, sest Jumal tahab, et Tema riik edeneks
ja keegi ei hukkuks. Aamen.
TV7 annetustelefon 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin